Pentagonda AQShning Suriyadagi qishloqqa bergan zarbasiga izoh berildi

Pentagon vakili Jyeff Devis Suriyaning Al-Jina aholi punktiga zarba "Al-Qoida" terrorchilik guruhi uchrashadigan joyga berilganini ma'lum qildi. Bu haqda Reuters axborot agentligi xabar bermoqda.   
Devis Pentagon ayni vaqtda zarba vaqtida tinch aholi orasida halok bo‘lganlar haqida ma'lumotga ega emasligini aytgan.
"Bu "Al-Qoida" yetakchilari uchrashuvi bo‘lgan, biz ularni ma'lum vaqt kuzatganmiz. Biz uchrashuvda aynan kimlar ishtirok etgan bo‘lishi mumkinligi bo‘yicha ma'lumotni o‘rganmoqdamiz", deb aytgan Devis.
Devisning ta'kidlashicha, zarba oqibatida o‘nlab jangarilar yo‘q qilingan.